Na temelju Zakona o odgoju i obrazovanju u osnovnoj i srednjoj školi (NN 87/09, 86/09, 92/0, 105/10, 90/11, 16712, 86/12, 126/2, 94/13, 152/14, 7/17,68/18, 98/19) a u svezi s člankom 17. stavaka 3.,4.,5. i6. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (NN 132/13), članka 43. stavaka 1. i 2. Zakon o zaštiti na radu (NN 71/14, 118/14, 154/14, 94/18, 96/18), članaka 25.,26.,27. i 30. Zakon o provedbi Opće uredbe o zaštiti podataka 8NN 42/2018) i članka 80. Statuta Škole, Školski odbor na sjednici održanoj dana 22. svibnja 2023. godine, donosi

Pravilnik o video nadzoru Osnovne škole Blage Zadre

1. OPĆE ODREDBE

Članak 1.

Ovim Pravilnikom o korištenju sustava video nadzora u Osnovnoj školi Blage Zadre na adresi Marka Marulića 2, 32010 Vukovar (dalje u tekstu: Pravilnik) definira se svrha i opseg podataka koji se prikupljaju, način i vrijeme čuvanja te uporaba snimljenih podataka, zaštita prava učenika i ostalih korisnika usluga Osnovne škole Blage Zadre (dalje u tekstu. Školska ustanova), radnika i svih drugih osoba koje se nađu u Školskoj ustanovi.

Ovaj Pravilnik primjenjuje se na odgovarajući način sukladno zakonskim i podzakonskim aktima kojima se uređuje i regulira zaštita osobnih podataka i provedba sustava tehničke zaštite. Izrazi koji se koriste u ovom Pravilniku, a imaju rodno značenje neutralni su i odnose se na osobe oba spola.

1. SVRHA VIDEO NADZORA

Članak 2.

Sustav video nadzora koristi se zbog zaštite sigurnosti učenika, radnika i svih drugih osoba koje se nađu u Školskoj ustanovi.

Sustav video nadzora, uz navedeno u stavku 1. ovoga članka, koristi se i za sprječavanje protupravnih radnji usmjerenih prema školskoj imovini od krađe, oštećenja, uništenja i slično.

Snimke koje su snimljene sustavom video nadzora mogu se koristiti isključivo za navedeno u 1. i 2. stavku ovoga članka.

1. OPSEG, NAČIN I VRIJEME ČUVANJA PODATAKA

Članak 3.

Sustav video nadzora snima isključivo školske prostore (vanjski školski prostor te hodnike u prizemlju i na katu). Podaci prikupljeni korištenjem sustava video nadzora nalaze se na snimaču, a pristup istima moguć je preko televizora koji se nalazi u uredu ravnatelja.

Pristup podacima, odnosno uvid u sadržaja nastao korištenjem sustava video nadzora ima ravnatelj školske ustanove, a iznimno osoba koju on za to ovlasti. Snimljeni podaci vremenski se čuvaju na video snimaču do popunjena kapaciteta memorije, nakon čega slijedi ponovno presnimavanje preko najstarijeg zapisa zabilježenog na snimaču. Presnimavanje i pohrana sadržaja nastalog korištenjem sustava video nadzora na druge medije kao i daljnje korištenje dopušteni su isključivo u slučajevima određenim zakonom.

1. ZAŠTITA PRAVA UČENIKA, RADNIKA I SVIH DRUGIH OSOBA KOJE SE NAĐU U ŠKOLSKOJ USTANOVI

Članak 4.

Ravnatelj školske ustanove dužan je osigurati da se na vidljivom mjestu na ulazu/ima u Školsku ustanovu, istakne obavijest da je prostor pokriven sustavom video nadzora.

Ravnatelj, kao ni bilo koja druga osoba, ne smije koristiti podatke o osobama prikupljene sustavom video nadzora izvan njihove zakonske namjene.

1. ZAVRŠNE ODREDBE

Članak 5.

Ovaj Pravilnik stupa na snagu danom donošenja i objavit će se na web stranici i oglasnoj ploči školske ustanove.

KLASA: 007-01/3-01/3

URBROJ: 2196-1-7-06-23-1

U Vukovaru, 22. svibnja 2023. godine

Predsjednik Školskog odbora: Ravnatelj:

Ana Kurbalija Tihomir Hideg